ترکیه جمهوریتی جمهوررئیسی رجب طیب اردوغان میلادی ۲۰۱۶ نچی ییلی می آیی نینگ ۳۱ نچی کونیدن باشلب جون آیی نینگ ۳ نچی کونی گه قدر دوام ایتگن رسمی بیر سفر دایره سیده افریقا اولکه لری گه بیر سفر اویوشتیردی.  ترکیه نینگ همکارلریدن عبارت بولگن یوگاندا, کنیا و سومالیا گه قیلینگن اوشبو سفر ملتی میز نینگ افریقا نینگ موفقیت کسب ایتیشی بوییچه همکارلیک گه تیار ایکن لیگی نی ینه بیر بار کورسه تیب بیردی.
ترکیه نینگ افریقا اولکه لری بیلن بولگن علاقه لری حاضرگی کونده گی وضعیت گه بیر کون نینگ اوزیده کیلیب قالمه دی البته که.  میلادی ۱۹۹۰ نچی ییلیدن بیری ترکیه افریقا قطعه سی گه یقین بولیش نی آرزو ایتماقده ایدی. بیراق ترکیه ده عدالت و توسعه حزبی نینگ اقتدار گه کیلیشی بیلن بیرگه اوشبو سعی و حرکت لر سیستماتیک بیر شکلده دوام ایتتیریلدی.  میلادی ۲۰۰۵ نچی ییلیده اوشه دور ده ترکیه جمهوریتی نینگ باش وزیری بولگن اردوغان, افریقا بیلن بولگن دوست لیک علاقه لری نینگ چقورلشتیریلیشی اوچون بیر پروژه باشله تیب یوباردی.  اوشبو دیپلماتیک سعی و حرکت لر استانبول و مالابو ده بولیب اوتگن ترکیه- افریقا رهبر لر ییغیلیشی بیلن دوام ایتدی.
میلادی ۲۰۱۱ نچی ییلیده شرقی افریقا اولکه لریده قورغاقچیلیک و قحطچیلیک نینگ اینگ یوقاری سویه گه کوتریلیب کیتگن بیر پیتده اوشه دور نینگ ترکیه باش وزیری بولگن رجب طیب اردوغان خودی منه شوو منطقه گه سفر قیلدی. اوشبو وضعیت نینگ اوزی ایسه علاقه لرنینگ ینه ده یخشی لشتیریلیشی بوییچه اینگ مهم بیر ینگی لیکدن عبارت بولدی.  ایککی یوز ایللیک مینگ کیشی نینگ جان بیریشی گه سبب بولگن اوشبو بحران جریانیده اردوغان خودی منه شو اولکه لرنینگ یککه ایمس لیک لری نی بیلدیریب ترکیه نینگ اوشبو اولکه لر گه یاردم ایته دیگن لیگی نی بیلدیردی.
اوتگن آیده استانبولده, بولیب اوتگن دنیا بشری یاردم لر بوییچه رهبر ییغیلیشی دایره سیده ۳۲ افریقا اولکه سی نینگ رهبر لری نی کوتیب آلگن ترکیه ایندی شرقی افریقا گه فخرلی بیر شکلده ینه بیر بار باردی.
سونگگی ییل لرده تیکا ۳۰ دن آرتیغراق اولکه ده رواجله نیش پروژه لری نی باشقریش اوچون ۱۵ ینگی دفتر آچدی.  ترکیه فقط گینه میلادی ۲۰۱۲ نچی و ۲۰۱۳ نچی ییللری نینگ اوزیده افریقا ده گی فرقلی یاردم پروگراملری گه ۸۰۰ میلیون دالرلیک حصه قوشدی.  ترکیه ده گی کونگللی کیشی لرنینگ طبی  و خوراکی مواد بوییچه قیلگن یاردم لری نینگ اوزی هم منطقه ده گی میلیون لب کیشی نینگ حیات ستندرت لری نینگ یخشی له شیشی گه سبب بولیب کیتدی.
اوتگن ییلده ترکیه طب ساحه سی بوییچه فعالیت آلیب باریتگن کیشی لر گه تعلیم بیریش و کسل لر نی تداوی ایتیش اوچون ترک- سومالیا کسل خانه سی نی قوردی.  حاضرگی کونده هم اوشبو کسلخانه شرقی افریقا ده اینگ کتته طبی مرکز خصوصیتی نی اسره ب تورگن وضعیتده.
فعالیت لری میز فقط گینه شرقی افریقا بیلن چیگره لنگن وضعیت ده ایمس البته که.  میلادی ۲۰۱۴ نچی ییلیده غربی افریقا ده ابولا یوقیملی کسل لیگی نینگ باشلب کیتیشی آرتیدن ترکیه سری لیون, لیبریا و گینا گه طبی مواد و باشقه یاردم لر یوباردی.  عینی دمده ترکیه موزامبیک و جنوبشرقی افریقا نینگ قالگن قسمی ده یوز بیرگن سیل فلاکتیده یاردم ایتگن اولکه لر آره سیده بیرینچی اورین نی ایگلله دی.
ترکیه ده گی نادولت تشکیلات لر و جمهوررئیس لیک گه باغلیق چیت ایل لرده گی قرینداش- اوروغ لر ریاستی نینگ سعی و حرکت لری نتیجه سیده ۴۵۰۰ دن آرتیغراق افریقا لیک یاش باله ترکیه نینگ فرقلی عالی بیلیم یورت لریده تحصیل آلیش امکانیتی گه ایگه بولدی.
ترکیه هیچ قچان اوشبو فعالیت لر نی فقط گینه بیر اعلانات ماهیتیده عمل گه آشیرمیدی.  ترکیه نینگ تینگ لیک و ایککی تامانلمه ایشانچ گه بیریتگن اهمیتی نینگ اوزی ترکیه بیلن افریقا اولکه لری آره سیده گی علاقه لر نینگ کونساین یخشی له شیب باریتگن لیگی نینگ اینگ اساسی سببی نی تشکیل ایتماقده.
ترکیه, حاضرگی کونده افریقا نینگ اساسی بیر بولگیدن عبارت بولیب قالگن وضعیتده.  هر ییل مینگ لب کیشی اوچه دیگن نقطه لری نی ۳۲ اولکه ده ۴۸ گه آرتیرگن ترک هوا یول لری طیاره لری بیلن سفر قیلماقده.  ترک شرکت لری, میلادی ۲۰۰۰ نچی ییلیدن بیری ایککی تامانلمه ایش حجمی نی ۸ قوات گه آرتریب قاره افریقا خلق لری اوچون ۶ میلیارد دالر لیک استخدام امکانیتی تامین ایتیب بیردی.
سونگگی اون ییلده ترکیه افریقا ده گی سفارت لری سانی نی ۳۴ گه کوتریب یوباردی.  ترکیه حاضرگی کونده افریقا خلق لری گه یاردم ایتیش اوچون قولیدن کیله دیگن برچه سعی و حرکت لر نی قیلماقده.
یوگاندا, کنیا و سومالیا سنگری افریقا اولکه لری کتته بشری قیین چیلیک لر گه دوچ کیلیب قالگن وضعیتده.  دنیا نینگ اینگ کوپ مهاجر نی قبول ایتگن اولکه سی صفتیده ترکیه, افریقا اولکه لری خلق لری نینگ اوشبو قیین چیلیک لری نی خلق ارا جامعه گه عکس ایتتیریش اوچون سعی و حرکت ایتماقده.
عینی دمده یوگاندا, کنیا و سومالیا ده تروریزم معما سی نینگ هم موجود ایکن لیگی کورینماقده.  شونده ی قیلیب ترکیه اوشبو جغرافیه ده امنیت نینگ تامین ایتیلیشی بوییچه سعی و حرکت لری نی هم دوام ایتیتره دی.
بوندن تشقری ترکیه نینگ اوشبو قطعه نینگ اقتصادی جهت دن رواجله نیشی بوییچه سعی و حرکت لری هم البته که دوام ایته دی.  شونده ی قیلیب ترکیه تجارت نی آرتریب و ینگی ایش امکانیت لری تامین ایتیب بیریب اوشبو خلق لرنینگ حیاتی نینگ یخشی له شیشی اوچون اوز فعالیت لری نی دوام ایتتیره دی.
جمهوررئیسی اردوغان نینگ شرقی افریقا گه قیلگن سفری باره سیده بحث ایترایکن, دنیا نینگ اینگ بای اولکه لری نی یوگاندا, کنیا و سومالیا سنگری اولکه لر گه یاردم ایتیش گه چقریش هم مهم بیر مهم موضوع نی تشکیل ایتماقده.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
